Antibiotiklardan voz kechish uchun 5 sabab

2009-yilda o‘tkazilgan tadqiqotlar Norvegiya bakteriologik zararlangan bemorlarni yotqizish borasida dunyo bo‘yicha eng pastki o‘rinlardan birini egallashini ko‘rsatdi.

Bunday ko‘rsatkichlar sabablari tahlil qilinganda, Norvegiyaning bundan 30 yil oldin antibiotiklardan foydalanishni keskin qisqartirgani va mamlakatga shu guruhdagi kuchli ta’sir ko‘rsatuvchi dori-darmonlarni kiritishni taqiqlagani ma’lum bo‘ldi.
Bu mamlakatning tibbiyot xodimlari 80-yillardayoq antibiotiklar organizmga zarar yetkazadi degan xulosaga kelgan. Bu maqolamizda antibiotiklardan voz kechish uchun 5 sababni ko‘rib chiqamiz.
Ko‘pchilik mamlakatlar tibbiyot xodimlarining ogohlantirishicha, bakteriyalarning antibiotiklarga o‘rganish darajasi shundayki, uzog‘i bilan 10 yildan keyin bu dorilar butunlay foydasiz bo‘lib qoladi.
Haqiqatan ham antibiotiklar bilan bir marta davolangandan keyin ularning yana bir marta foyda berishiga ishonib bo‘lmaydi.
Ma’lumki, antibiotiklar zararli va foydali mikrofloralarni bir xilda o‘ldiradi. Buning natijasi organizmga immunitetning jiddiy pasayishi bilan xavf soladi.
Agar kasalliklar bilan antibiotiklarning yordamisiz kurashishga harakat qilinsa, organizmda o‘ziga xos xotira rivojlanadi, buning natijasida esa zararli mikroblar bilan kurashish qobiliyati ham o‘sadi.
Bakterial zararlanish bilan antibiotik dori-darmonlar yordamida kurashgan bemorlarda takror zararlanish ulardan voz kechgan bemorlarga qaraganda uch marta ko‘proq kuzatilgani ma’lum bo‘ldi.
O‘tkazilgan ko‘plab tadqiqotlar antibiotik vositalarni muntazam ravishda qo‘llash vaqt o‘tishi bilan immunitetning jiddiy buzilishiga olib kelishini, bu esa o‘z navbatida OITS yuqish xavfini oshirishini isbotladi.
2002-yilda o‘tkazilgan tadqiqotlar kasalliklarni davolash uchun olti va undan ko‘proq marta antibiotiklardan foydalangan odamlarda saraton kasalliklarining paydo bo‘lish xavfi 1,5 baravar kattaroq ekanligini ko‘rsatdi.
Antibiotiklarni ko‘p qo‘llash ayollarda ko‘krak saratoniga uchrash ehtimolini keskin oshirishi ancha ilgari isbotlangan.
Balki, biroz vaqt o‘tishi bilan tibbiyot antibiotiklardan foydalanishdan butunlay voz kechishga qaror qilishi mumkin.